62020TJ0430_INF
Sodba Splošnega sodišča (četrti senat) z dne 17. novembra 2021 – KV/Komisija
(Zadeva T‑430/20)
„Javni uslužbenci – Uradniki – Zaposlovanje – Razpis javnega natečaja EPSO/AD/371/19 – Sklep natečajne komisije, da tožeče stranke ne pripusti k naslednji fazi natečaja – Merilo za pripustitev v zvezi s poklicnimi izkušnjami – Skladnost merila, ki ga je uporabila natečajna komisija, z razpisom natečaja“
Uradniki – Natečaj – Natečaj na podlagi kvalifikacij in preizkusov – Pogoji za pripustitev – Predložene diplome oziroma potrjene delovne izkušnje – Presoja komisije – Določitev meril za presojo – Dopustnost – Meje – Spoštovanje razpisa natečaja – Sprejetje merila v nasprotju z razpisom natečaja – Nedopustnost
(Kadrovski predpisi za uradnike, Priloga III, člena 1(1) in 5(1))
(Glej točke 27, 28, 33 in 41.)
Predmet
Predlog na podlagi člena 270 PDEU za razglasitev ničnosti, prvič, sklepa natečajne komisije z dne 19. septembra 2019 o zavrnitvi zahteve za pregled nepripustitve tožeče stranke v naslednjo fazo javnega natečaja EPSO/AD/371/19 in, drugič, sklepa organa za imenovanja z dne 31. marca 2020 o zavrnitvi pritožbe tožeče stranke zoper navedeni sklep.
Izrek
1.
Sklep natečajne komisije z dne 19. septembra 2019 o zavrnitvi zahteve za pregled izključitve osebe KV iz natečaja EPSO/AD/371/19 se razglasi za ničen.
2.
Evropski komisiji se naloži plačilo stroškov.